Kroegmoord: Man weer in hof | Maroela Media
Die 52-jarige man wat teregstaan weens die moord op Ludi Vink, wat in Februarie dood is nadat hy in 'n kroeg in Alberton met 'n potspelstok in die oog gesteek is, het Vrydag weer in die hof verskyn.
Kapt. André de Jager, woordvoerder van die polisie, het aan Maroela Media gesê Daniel Jacobus Olivier het in die rondgaande hof in Palm Ridge op aanklag van moord verskyn. Die saak is tot 6 Junie uitgestel vir nadere ondersoek. Olivier se borgtog is verleng en sy borgtogvoorwaardes bly dieselfde.
Maroela Media het vroeër berig Vink (30) was op 21 Februarie saam met 'n familielid in 'n kroeg in Randhart toe die voorval gebeur het. Veiligheidskameras in die kroeg het die gru-aanval vasgevang en die beeldmateriaal is sedertdien op sosiale media gedeel.
Nou die dag gelees ñ skokkende 0.2% is orgaanskenkers. Danksy Maroela Media wat die orgaanskenking link gestuur het in n vorige artikel oor die oorledene, het my hele gesin hul as orgaanskenkers geregistreer.
Skokkend. Mense wat "minder erg" misdade pleeg, kry nie borgtog nie. Die gespuis hoort agter tralies tot hy gevonnis word…